

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO, MOKSLO IR SPORTO MINISTRO 2009 M. RUGPJŪČIO 18 D. ĮSAKYMO NR. ISAK-1723 „DĖL MOKYMOSI IR STUDIJŲ FINANSAVIMO ŠALTINIŲ KLASIFIKATORIAUS PATVIRTINIMO“ PAKEITIMO**

2024 m. rugsėjo 13 d. Nr. V-1016

Vilnius

Pakeičiu Lietuvos Respublikos švietimo, mokslo ir sporto ministro 2009 m. rugpjūčio 18 d. įsakymą Nr. ISAK-1723 „Dėl Mokymosi ir studijų finansavimo šaltinių klasifikatoriaus patvirtinimo“:

1. Pakeičiu preambulę ir ją išdėstau taip:

„Vadovaudamasis Lietuvos Respublikos valstybės informacinių išteklių valdymo įstatymo 6 straipsnio 7 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklėmis, patvirtintomis Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo,“.

2. Pakeičiu nurodytu įsakymu patvirtintą Mokymosi ir studijų finansavimo šaltinių klasifikatorių ir jį papildau 14 punktu:

|  |  |  |  |  |
| --- | --- | --- | --- | --- |
| „14. | 35 | Ekonomikos gaivinimo ir atsparumo didinimo priemonės lėšos | Recovery and Resilience Facility funds | Ekonomikos gaivinimo ir atsparumo didinimo priemonės lėšomis studijuojantys asmenys pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-06-01 „Pirmiausia – mokytojas“ 4.1 veiklą „Suteikti galimybę pedagogams tobulinti kompetencijas nacionalinėse kvalifikacijos tobulinimo programose ir magistrantūros studijose.“ |

Švietimo, mokslo ir sporto ministrė Radvilė Morkūnaitė-Mikulėnienė